JKW-KABUM-21-ZHA-001-034-wylie
lhag pa'i lha spyi la 'jug pa'i bskang bshags/ @#/_/lhag pa'i lha spyi la 'jug pa'i bskang bshags bsdus pa rtsa gsum dgyes pa'i rol mo zhes bya ba bzhugs so/__/da na ma shrI gu ru be/__/de la 'dir rtsa ba gsum gyi lha tshogs rnams thugs dam bskang bar 'dod pas/__thog mar skong rdzas rnams/__a mr-i tas bsang swA b+hA was sbyang /__stong pa'i ngang las gnas khang b+h+rU~M las thar pa chen po'i gzhal yas khang gi nang du bskang rdzas rnams 'dod pa'i yon tan bsam gyis mi khyab pa nam mkha' mdzod kyi 'khor lo'i sprin chen por gyur/__/nam mkha' mdzod kyi sngags rgyas brlab/__de nas bskang ba dngos la 'jug pa ni/__hU~M hrIH__/'og min chos dbyings pho brang nas/__/thog ma'i mgon po 'od mtha' yas/__/ye shes rang snang 'khor gyis bskor/__/chos sku'i lha tshogs thugs dam bskang /__/nges pa lnga ldan pho brang nas/__/bde stong kha sbyor rigs mchog lnga/__/sa bcu'i byang sems 'khor gyis bskor/__/longs sku'i lha tshogs=__pad+ma 'od kyi pho brang nas/__/'chi med pad+ma thod phreng rtsal/__/rtsa gsum rgya mtsho'i 'khor gyis bskor/__/sprul sku'i lha tshogs=__byin rlabs rmad byung pho brang nas/__/rnam bzhi'i rig 'dzin grub pa'i dpyid/__/dgongs brda snyan nas brgyud pa yi/__/rtsa brgyud bla ma'i=__dngos grub char 'bebs pho brang nas/__/zhi chags khro bo'i rnam rol can/__/phyi nang rgyud sde rgya mtsho yi/__/yi dam lha tshogs=__gnas yul dur khrod zhing rnams nas/__/rnam kun mchog ldan sgyu ma'i gar/__/zhing sngags lhan cig skyes pa yi/__/dpa' bo mkha' 'gro'i=__sgyu 'phrul rdo rje'i pho brang nas/__/sangs rgyas bstan pa srung ba dang /__/rnam bzhi'i phrin las sgrub mdzad pa/__/chos srung nor lha'i thugs dam bskang /__/hU~M hrIH__/thugs dam bskang ba'i dam rdzas ni/__/me tog bdug spos mar me dang /__/dri chab zhal zas rol mo sogs/__/lha rdzas phyi yi mchod pas bskang /__/tshogs drug dbu mar thim pa las/__/byung ba'i ye shes bla med pa/__/gzugs sgra dri ro reg bya sogs/__/rang byung nang gi mchod pas bskang /__/bdud rtsi sman dang ba liM ta/__/dmar chen rak+ta la sogs pa/__/sbyor sgrol brtul zhugs grub pa'i dpyid/__/lhan skyes gsang ba'i mchod pas bskang /__/ka dag rig stong gnyug ma'i klong /__/lhun grub 'od gsal snang bzhi'i sprin/__/zung 'jug 'khor gsum las 'das pa'i/__/bla med mchog gi mchod pas bskang /__/so thar byang sems gsang sngags kyi/__/sdom dang dam tshig nyams pa sogs/__/rang bzhin bcas pa'i nyes ltung kun/__/rtsa gsum lha tshogs spyan sngar bshags/__/de ltar bskang zhing bshags pa'i mthus/__/gnas skabs rnam bzhi'i phrin las dang /__/grub chen brgyad dang dbang bcu sogs/__/phan bde'i 'dod dgu lhun grub mdzod/__/mthar thug bdag gzhan 'gro ba kun/__/sku dang ye shes dbyer med pa'i/__/rtsa gsum dkyil 'khor mngon gyur nas/__/phrin las rgyun mi 'chad par shog__/zhes pa'ang rig pa 'dzin pa 'jigs pa med pa'i sdes sbyar ba'o/___/___!_
Debug data: